Source: http://m.digitoday.fi/?page=showSingleNews&newsID=201231930
Timestamp: 2013-05-19 13:08:41+00:00

Document:
Hd-kanavat eivät innosta enemmistöä – aitoa hd-ohjelmaa on vähän | Digitoday
Kuva: Lehtikuva/ Kimmo Mäntylä20.06.2012 12:39 Vain kolmasosa suomalaisista teräväpiirtokanavien katsojista suosittelisi niitä ystävilleen, kertoo DNA:n tutkimus. Yksi selitys voi olla se, että aitoa hd-tasoista ohjelmaa on Suomen hd-kanavilla vielä vähän.
Vain noin joka kolmas hd-kanavien katsoja on valmis suosittelemaan kanavia myös ystävilleen, selviää DNA-operaattorin tekemästä tutkimuksesta. Tutkimuksen mukaan hd-kanavien katsojat eivät enää halua palata vanhaan, vaan katsoa jatkossakin teräväpiirto-ohjelmia.
Hd-kanavia katsoo DNA:n tutkimukseen vastanneista joka kolmas. Erityisen kiinnostuneita teräväpiirto-ohjelmista ovat alle 24-vuotiaat, jotka haluavat nähdä hd-laatuisia elokuvia. Tutkimukseen vastanneista miehistä puolet kertoi, että heitä kiinnostavat teräväpiirtona kaikkein eniten urheiluohjelmat.
Tutkimukseen haastateltiin 1000 ihmistä iän, sukupuolen ja alueen mukaan edustavasti. Tutkimuksen toteutti DNA:n puolesta Add Value, ja se toteutettiin toukokuun lopulla Norstat Oy:n paneelissa. Kohderyhmänä olivat 15–24 -vuotiaat panelistit, DNA kertoo tiedotteessaan. Suomessa vähän oikeaa hd-ohjelmaa DNA:n tutkimuksesta selviää, että kaksi kolmasosaa ei olisi valmis suosittelemaan hd-kanavia ystävilleen. Naisista vain 12 prosentille teräpiirtotekniikalla on merkitystä.
Urheiluohjelmien suosion syynä voi olla se, että ne ovat harvoja aidosti hd-tasoisia ohjelmia Suomen hd-kanavilla. Suurin osa Suomessa hd-kanavilla lähetettävistä ohjelmista on skaalattu ylöspäin tavallisen laatuisesta ohjelmasta hd-tarkkuuteen. Sen sijaan esimerkiksi Euro 2012-jalkapalloturnaus, Yleisurheilun EM-kisat sekä Lontoon olympialaiset myös kuvataan hd-tasoisilla kameroilla. Maksullisen Nelonen Pro HD -kanavan ohjelmistosta 80 prosenttia on aitoa hd-ohjelmaa. Ylen HD kanavalla aidosti hd-tasoisena näytetään HBO:n sarjoja kuten True Blood ja Pan Am sekä BBC:n tuoreinta tuotantoa. Myös Ylen 13-tuntinen juhannusjuna on toteutettu alusta alkaen teräväpiirtotekniikalla. MTV 3 HD -kanavan teräväpiirto-ohjelmia ovat muun muassa Biisikärpänen, Korkojen kera ja Maajussille morsian.
Nelonen HD taas on esittänyt esimerkiksi MasterChef Suomi -, The Voice of Finland -ohjelmia aidosti hd-tasoisena. Perttu Pitkänen
Jann3 Tuo mainittu skaalaus on paljon laadukkaampi lähettäjän päässä kuin keskiverto telkkarissa. En tajua ollenkaan miksi sit...
p Tuli katsottua aikoinaan HD kanavia kunnes ne katosivat maksukortin taakse.
Nimetön Hirveen vaikea kiinnostaa, kun tarjontaa ei ole tai ne ovat maksullisilla kavanilla.
Nimetön Miksi suosittelisin HD-kanavia kun voin katsoa HD-videota (1080p) internetin kautta millä laitteella tahansa? Usein myös...
Kimmo Ilmaisia ovat nykyään nuo yle ja mtv3 hd kanavat, mutta niiden sisältö on melko harvoin hd tasoista. Fudiksen em kisat t...
vakidiiri Tuli harvoin katsottua telkkua ennen digiaikaa ja digin myötä jäin lopullisesti netin varaan. HD sen olla pitää eikä mit...
Pekka. Itsekin katsoin muutaman kerran ja huomasin että ei tainutkaan olla mitään HD:tä, tosin tuossakin sanotaan että aitoja t...
100/10mb internet. Miksi katsoa HD-kanavia kun voin katsoa HD-videota (1080p) internetin kautta, millä laitteella tahansa? Usein myös aivan...
Teräväpiirto häviää hetkeksiLätkän MM-kisat näkyvät sittenkin teräväpiirtonaYle perustaa uuden teräväpiirtokanavanTV Viihteen asiakkaita siirtyy PlusTV:lleMTV3:n teräväpiirto näkyy maksutta antenniverkossaAntenniverkkoon lisää teräväpiirtokanaviaYle siirtää seuraavaksi Pasilan teräväpiirtoonMaikkarin teräväpiirtokanavat DNA:n verkkoonHBO lupaa yksilöllistä tv-sisältöä: "Merkittävä kysyntä"Lisätietoja Suomessa aloittavasta HBO:sta: tekstitys, laitesidonnaisuus, kaapeli tai iptv...Maksukanavat siirtyvät etunenässä teräväpiirtoonXbox sai kunnon vuokravideopalvelun – porno siivottiin poisYlen teräväpiirto myöhästyy« Edellinen | Seuraava »

References: HD 
 HD 
 HD 
 HD 
 HD 
 hd 
 hd 
 HD